చెన్నై: మాజీ ముఖ్యమంత్రి జయలలిత మృతిపై హైకోర్టు రిటైర్డ్ జడ్జి ఆరుముగసామి నాయకత్వంలోని విచారణ సంఘం బుధవారం నుంచి విచారణ ప్రారంభించనుంది. స్థానిక థౌజండ్లైట్స్ శాసనసభ నియోజకవర్గంలో ఉన్న అపోలో ఆస్పత్రిలో అనారోగ్యంతో 75 రోజలపాటు చికిత్స పొందిన జయలలిత గత ఏడాది డిసెంబర్ 5న మృతి చెందారు. అయితే ఆమె మృతిపై సందేహాలు తలెత్తడంతో అనేక నాటకీయ పరిణామాల అనంతరం ముఖ్యమంత్రి ఎడప్పాడి పళనిస్వామి విచారణ సంఘాన్ని ఏర్పాటు చేశారు. ఈ సంఘానికి చెన్నై మెరీనాబీచ్లోని ఎళిలగం కలశమహల్లో ప్రత్యేక కార్యాలయం కూడా ఏర్పాటైంది. ఈ నేపథ్యంలో హైకోర్టు రిటైర్డ్ జడ్జి ఆరుముగస్వామి బుధవారం నుంచి జయలలిత మృతిపై విచారణ ప్రారంభించనున్నారు. ఆయన ముందుగా పోయెస్ గార్డెన్లో జయలలిత నివసించిన వేదనిలయాన్ని సందర్శిస్తారు. జయలలిత అనారోగ్యానికి గురైన సమయంలో ఉన్న గదిని పరిశీలించి, అక్కడున్న సిబ్బంది వద్ద విచారణ జరుపుతారని తెలిసింది. అక్కడ నుంచి అపోలో ఆస్పత్రికి వెళ్లి జయ మెడికల్ రిపోర్టులను పరిశీలించే అవకాశముంది. జయలలిత మరణం గురించి వివరాలు తెలిసినవారు తమ కార్యాలయానికి రావచ్చని ఆరుముగస్వామి ముందే ప్రకటించారు. ఇప్పటి వరకు పేర్లు నమోదు చేసుకున్న వారి జాబితా కూడా తయారవుతుంది. ఇదిలావుండగా, జయలలిత మరణంపై సందేహాలున్నాయని ఉప ముఖ్యమంత్రి ఒ.పన్నీర్సెల్వం సహా పలువురు సీనియర్ నేతలు గతంలో ఆరోపించారు. అందువల్ల వీరి వద్ద కూడా విచారణ జరుపుతారని తెలిసింది.
chennai: maji mukhyamantri jayalalita mrutipai hycortu retired jadji aarumugasaami naayakatvamloni vichaarana sangham budhavaaram nunchi vichaarana praarambhinchanundi. sthaanika thousendlites saasanasabha niyojakavargamlo unna apolo aaspatrilo anaarogyamtho 75 rojalapatu chikitsa pondina jayalalita gatha edaadi dissember 5na mruti chendaaru. ayithe aame mrutipai sandehaalu talettadamto aneka natakiya parinaamaala anantaram mukhyamantri edappadi palaniswamy vichaarana sanghaanni erpaatu chesaru. ee sanghaaniki chennai merinabichloni elilagam kalasamahallo pratyeka kaaryaalayam kuudaa erpaataindi. ee nepathyamlo hycortu retired jadji aarumugaswamy budhavaaram nunchi jayalalita mrutipai vichaarana praarambhinchanunnaaru. aayana mundugaa poyes gardenlo jayalalita nivasinchina vedanilayaanni sandarsistaaru. jayalalita anaarogyaaniki guraina samayamlo unna gadini pariseelinchi, akkadunna sibbandi vadda vichaarana jaruputaarani telisindi. akkada nunchi apolo aaspatriki velli jaya medical reportulanu pariseelinche avakaasamundi. jayalalita maranam gurinchi vivaraalu telisinavaaru tama kaaryaalayaaniki ravachani aarumugaswamy munde prakatinchaaru. ippati varaku paerlu namodu chesukunna vaari jabita kuudaa tayaaravutundi. idilaavundagaa, jayalalita maranampai sandehaalunnaayani upa mukhyamantri o.pannirselvam sahaa paluvuru seanier nethalu gatamlo aaropinchaaru. anduvalla veeri vadda kuudaa vichaarana jaruputaarani telisindi.